લોકજીવનમાં પાઘડી સાથે સંકળાયેલા કેટલાંક રસપ્રદ પ્રસંગો પણ મળી આવે છે. પચાસેક વર્ષ પૂર્વેની આ વાત છે. અમારા આકરુ ગામની જાન મોજીદડ મુકામે ગયેલી. સામૈયા વખતે દસેક બાજંદા ઢોલીઓએ ઢોલની રમઝટ બોલાવી. પછી રસ્તા વચ્ચે ઊભા રહી ગયાને જાંગીનો ઢોલ મંડયા વગાડવા. જાનૈયાઓએ રોકડા રૂપિયાનો વરસાદ વરસાવ્યો. ઢોલી કહે ઃ આકરુની દરબારી જાન છે. ઢોલીને પાઘડિયું પે’રાવો.’ વરના બાપે માથે બાંધેલી ગુલખારની નવીનકોર પાઘડી ઊતારીને ઢોલ માથે ઘા કર્યો. દસ ઢોલી, કંઇ એક પાઘડીથી થોડું જ પતે? ઢોલીઓએ શૂરાતન